C 437/34

ET

Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 437/13)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

TEATIS STANDARDMUUDATUSE KOHTA, MILLEGA MUUDETAKSE KOONDDOKUMENTI

„RIBERA DEL GUADIANA“

PDO-ES-A1295-AM03

Teate esitamise kuupäev: 29.9.2020

HEAKSKIIDETUD MUUDATUSE KIRJELDUS JA PÕHJUSED

1. Veinide uued tähistused

MUUDATUS

Valged, roosad ja punased veinid, mis ei ole valminud puitmahutites, nimetatakse ümber „noorteks“ (hisp k joven).

Erinevalt muudest toodetest ei tähistatud neid veine varasemates tootespetsifikaatides ühegi märkega. Sel põhjusel ja eesmärgiga siduda kõik valmistusviisid eraldi tähistusega võetakse puitmahutiteta valmistatud valgete, roosade ja punaste veinide puhul kasutusele märge „noor“.

Punased veinid tähistusega „muud valmistusviisid vaadis“ nimetatakse ümber „säilitusveinideks“.

Muudetakse tootespetsifikaadi punkte 2 ja 3 ning koonddokumendi punkte 4 ja 5a.

Muudatus loetakse standardmuudatuseks, sest see ei vasta ühelegi komisjoni 17. oktoobri 2018. aasta delegeeritud määruse (EL) 2019/33 (millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas) artikli 14 lõikes 1 loetletud tingimusele.

PÕHJENDUS

Märge „noor“ annab võimaluse eristada neid tooteid muudest toodetest, mis läbivad lühema või pikema laagerdumisprotsessi puitmahutites.

Alates tootespetsifikaadi koostamisest 2011. aastal on märke „MUUD VALMISTUSVIISID“ väljastamine säilitusveinide puhul ettevõtjate vähese kasutuse tõttu olnud peaaegu olematu, kuigi põhimõtteliselt on turul nõudlus lühemalt puiduga kokku puutunud veinide järele.

2. Alkoholisisalduse, suhkrusisalduse ja lenduvate hapete sisalduse muudatused

MUUDATUS

Tehakse järgmised muudatused:

— Noorte valgete veinide puhul: — Üldalkoholisisalduse (%) vahemikuks on 9–15 %. — Minimaalset tegelikku alkoholisisaldust vähendatakse 10 mahuprotsendilt 9 %-le.

— Puitmahutites valmistatud valgete veinide puhul: — Üldalkoholisisalduse (%) vahemikuks määratakse 9–15 %. — Vaadis kääritatud veinide puhul vähendatakse minimaalset tegelikku alkoholisisaldust 10 mahuprotsendilt 9 mahuprotsendile. — Crianza, Reserva ja Gran Reserva tähistusega veinide puhul vähendatakse minimaalset tegelikku alkoholisisaldust 12,5 mahuprotsendilt 9 mahuprotsendile. — Redutseerivate üldsuhkrute näitaja asendatakse üldsuhkrute näitajaga. — Lisatakse poolkuiv alatüüp ja määratletakse selle tunnused. — Lenduvate hapete piirmäär määratakse üldalkoholisisalduse järgi.

— Roosade veinide puhul: — Üldalkoholisisalduse (%) vahemikuks määratakse 9–15 %. — Minimaalset tegelikku alkoholisisaldust vähendatakse 11 mahuprotsendilt 9 mahuprotsendile. — Redutseerivate üldsuhkrute näitaja asendatakse üldsuhkrute näitajaga. — Lisatakse poolkuiv, poolmagus ja magus alatüüp ning määratletakse nende tunnused.

— Noorte punaste veinide puhul: — Üldalkoholisisalduse (%) vahemikuks määratakse 11–15 %. — Minimaalset tegelikku alkoholisisaldust vähendatakse 12 mahuprotsendilt 11 mahuprotsendile. — Redutseerivate üldsuhkrute näitaja asendatakse üldsuhkrute näitajaga. — Lisatakse poolkuiv, poolmagus ja magus alatüüp ning määratletakse nende tunnused.

— Puitmahutites valmistatud punaste veinide puhul: — Märge „Muud valmistusviisid“ asendatakse märkega „Säilitusvein“. — Üldalkoholisisalduse (%) vahemikuks määratakse 11–15 %. — Vaadis kääritatud ja tammevaadis laagerdunud punaste veinide puhul vähendatakse minimaalset tegelikku alkoholisisaldust 12 mahuprotsendilt 11 mahuprotsendile. — Crianza, Reserva ja Gran Reserva veinide puhul vähendatakse minimaalset tegelikku alkoholisisaldust 12,5 mahuprotsendilt 11 mahuprotsendile. — Redutseerivate üldsuhkrute näitaja asendatakse üldsuhkrute näitajaga. — Lisatakse poolkuiv alatüüp ja määratletakse selle tunnused. — Lenduvate hapete piirmäär määratakse üldalkoholisisalduse järgi.

Muudetakse tootespetsifikaadi punkti 2 ja koonddokumendi punkti 4.

Muudatus loetakse standardmuudatuseks, sest see ei vasta ühelegi komisjoni 17. oktoobri 2018. aasta delegeeritud määruse (EL) 2019/33 (millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas) artikli 14 lõikes 1 loetletud tingimusele.

PÕHJENDUS

Alates tootespetsifikaadi koostamisest 2011. aastal on toimunud märkimisväärsed muutused veiniturgudel, kus tarbijad nõuavad aina enam väiksema alkoholisisaldusega veine ja uut tüüpi suurema üldsuhkrusisaldusega veine.

Lisaks nõuavad päritolunimetusega tegelevad ettevõtjad, et spetsifikaadis nõutud analüütilised piirnormid vastaksid enamiku parameetrite puhul seadusega kehtestatud piirnormile, kusjuures iga ettevõtja kehtestab rangemad nõuded oma individuaalsete spetsifikatsioonide kohaselt.

Kõigi uute (suhkrusisalduse alusel) lisatud veini alatüüpide puhul on vääveldioksiidi piirnorm sätestatud ühenduse õigusaktides.

3. Organoleptiliste kirjelduste muutmine

MUUDATUS

Seoses kontrolliasutuse akrediteerimisega standardis UNE-EN 170025 tuleb organoleptilise hindamismetoodika muutmisel teha järgmised muudatused:

— Näitaja „maitse“ nimetatakse ümber „aroomiks“.

— Näitaja „tasakaal“ nimetatakse ümber „maitse tasakaaluks“.

— Lisatakse lille- ja käärimislõhnade ja -aroomide esinemine.

— Poolkuivade, poolmagusate ja magusate veinide maitse tasakaalu näitaja alla lisatakse magususe esinemise võimalus.

— Lisatakse uued värvitoonid.

— Punaste veinide puhul nimetatakse näitaja „intensiivsus“ ümber „värvuse sügavuseks“.

Sellega muudetakse tootespetsifikaadi punkti 2 ja koonddokumendi punkti 4.

Muudatus loetakse standardmuudatuseks, sest see ei vasta ühelegi komisjoni 17. oktoobri 2018. aasta delegeeritud määruse (EL) 2019/33 (millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas) artikli 14 lõikes 1 loetletud tingimusele.

PÕHJENDUS

Päritolunimetuse „Ribera del Guadiana“ kontrolliasutus (Vincal Laboratorios) sai 31. juulil 2015 standardi UNE-EN ISO/IEC 17025 alusel akrediteeringu veinide organoleptiliseks hindamiseks.

Akrediteerimine on toonud kaasa järgmised muudatused:

ORGANOLEPTILISTE OMADUSTE ANALÜÜSINÄITAJATE NIMETUSE MUUDATUS

Akrediteeringu saamiseks töötati välja metoodika, mille tehnilise lisa kohaselt vastasid näitaja „maitse“ all analüüsitavad tunnused (magusus, happesus, alkoholi- ja süsihappegaasi sisaldus) eelmise spetsifikaadi järgi näitajale „tasakaal“.

Samamoodi vastavad näitaja „aroom“ all hinnatavad tunnused (puuviljane, õiearoom, käärimine, puit, röstitud) eelmise spetsifikaadi näitaja „maitse“ all määratletud tunnustele.

Seetõttu on tehtud järgmised muudatused:

— Näitaja „maitse“ nimetatakse ümber „aroomiks“.

— Näitaja „tasakaal“ nimetatakse ümber „maitse tasakaaluks“.

UUTE TUNNUSTE LISAMINE ORGANOLEPTILISTE OMADUSTE ALLA.

Akrediteeritud hindamismeetod näeb ette näitajate „lõhn“ ja „aroom“ alla kuuluvate tunnuste eraldi väljatoomise, mis on võimaldanud täheldada teatavate veinide puhul eelmises spetsifikaadis määratlemata lille- ja käärimislõhnade korduvat esinemist tunnusena.

Seetõttu on tehtud järgmised muudatused:

— Lille- ja käärimislõhna mittevälistava tunnuse lisamine näitaja „lõhn“ alla puitmahutiteta valminud valgete, roosade ja punaste veinide puhul.

— Lille- ja käärimislõhna mittevälistava tunnuse lisamine näitaja „aroom“ alla puitmahutiteta valminud valgete, roosade ja punaste veinide puhul.

VEINIKATEGOORIA UUTE ALATÜÜPIDE ORGANOLEPTILISTE OMADUSTE MÄÄRATLEMINE

Uute veini alatüüpide lisamise tõttu tuli määratleda poolkuiva, poolmagusasse ja magusasse alatüüpi kuuluvate veininimetuste organoleptilised omadused.

4. Muudatused veinivalmistustavades

MUUDATUS

— Poolkuiva, poolmagusa ja magusa alatüübi lisamise tõttu lisatakse nende tootmisprotsess.

— Kuna on vaja ühtlustada laagerdumisaega vaadis kääritatud, tammevaadis laagerdunud, säilitusveini, Crianza, Reserva ja Gran Reserva veinide puhul, lisatakse laagerdumisprotsessi alguskuupäev.

— Kuna on vaja ühtlustada veinide laagerdamiseks kasutatavate mahutite mõõtmed, suurendatakse tammevaadis laagerdunud punase veini (Tinto Roble) ja säilitusveini (Vino de Guarda) märkega veinide mahutite suurus seadusega ettenähtud maksimumini.

— Vaadis kääritatud valgete või punaste veinide puhul jäetakse välja osaline kääritamine.

See puudutab tootespetsifikaadi punkti 3 ja koonddokumendi punkti 5a.

Muudatus loetakse standardmuudatuseks, sest see ei vasta ühelegi komisjoni 17. oktoobri 2018. aasta delegeeritud määruse (EL) 2019/33 (millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas) artikli 14 lõikes 1 loetletud tingimusele.

PÕHJENDUS

Tootespetsifikaat hõlmas vaid poolkuivi, poolmagusaid ja magusaid noori valgeid veine ning selles oli märgitud, et neid toodetakse kooskõlas kehtivate eeskirjadega. Laiendades neid alatüüpe muudele veiniliikidele, tundub asjakohane täpsustada, millised need eeskirjad on.

Kuigi puitmahutites hoitavate veinide laagerdumisprotsessi alguskuupäeva ei olnud ette nähtud, oli see sätestatud kontrolliasutuse sisekorra kohaselt tootmispiirkonna tavapärase saagikoristusperioodi järgi, mis on tavaliselt augustis ja septembris. Tundus asjakohane see ühtlustada ja lisada spetsifikaati.

Alates tootespetsifikaadi koostamisest 2011. aastal ja selle kehtimise ajal on päritolunimetusega seotud ettevõtjad avaldanud soovi, et mahutite suuruse suhtes kohaldatavad eeskirjad vastaksid seadusega kehtestatud piirmäärale.

Välja on jäetud võimalus valmistada vaadis osaliselt kääritatud veine, kuna seda liiki veini tootvad veinitootjad kasutavad alati täielikult tammevaatides toimuvat kääritamist ega lisa veine, mida pole sel viisil kääritatud.

5. Tagaküljemärgiste liigid

MUUDATUS

Võetakse kasutusele tagaküljemärgised, mis peavad olema kinnitatud igale veinitüübile.

Muudetakse tootespetsifikaadi punkti 8 ja koonddokumendi punkti 9.

Muudatus loetakse standardmuudatuseks, sest see ei vasta ühelegi komisjoni 17. oktoobri 2018. aasta delegeeritud määruse (EL) 2019/33 (millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas) artikli 14 lõikes 1 loetletud tingimusele.

PÕHJENDUS

Igale veinitüübile tuleb määrata vastav tagaküljemärgis järgmistel põhjustel:

— Määrata tagaküljemärgis vaadis kääritatud veinidele, millel ei ole eriomast tagaküljemärgistust.

— Omistada noorele veinile tagaküljemärgis „Cosecha“, et vältida nende kahe väljendi segiajamist.

KOONDDOKUMENT

1. Toote nimetus

Ribera del Guadiana

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

4. Veini(de) kirjeldus

VALGE VEIN

Välimus.

Puhtus: puhtad või mõningase viinhappe sadestusega veinid. Värvus: kollasest kuni kuldsete toonideni.

Lõhnabukett.

Lõhn: esinevad puuvilja- ja/või lillelõhn ja/või käärimislõhn ja/või puidu ja rösti lõhn.

Maitse.

Aroom: esinevad puuvilja- ja/või lillearoom ja/või käärimisaroom ja/või puidu ja rösti aroom.

Maitsetasakaal: alkoholi ja happesuse suhe on tasakaalus. Võib esineda magusust. Järelmaitse: püsiva lõhna- ja maitsebuketiga.

* Vääveldioksiidi piirnorm, kui suhkrusisaldus on kuni 5 g/l: 240 mg/l.

* Puitmahutites valmistatud valgete veinide puhul on maksimaalne lenduvate hapete sisaldus: 1 g/l alkoholisisalduse puhul kuni 10 mahuprotsenti ning lisaks 0,06 g/l iga alkoholiühiku kohta, mis ületab 10 mahuprotsenti, maksimaalselt 1,08 g/l. Üldised analüütilised omadused Maksimaalne üldalkoholisisaldus (mahuprotsentides): 15 Minimaalne tegelik alkoholisisaldus (mahuprotsentides): 9 Minimaalne üldhappesus: 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 10 Maksimaalne vääveldioksiidi üldsisaldus (milligrammides liitri kohta): 180

ROOSA VEIN

Välimus.

Puhtus: puhtad või mõningase viinhappe sadestusega veinid. Värvus: roosadest kuni oranžide toonideni, kaasa arvatud punakad toonid.

Lõhnabukett.

Lõhn: esinevad puuvilja- ja/või lillelõhn ja/või käärimislõhn ja/või puidu ja rösti lõhn.

Maitse.

Aroom: esinevad puuvilja- ja/või lillearoom ja/või käärimisaroom ja/või puidu ja rösti aroom.

Maitsetasakaal: alkoholi ja happesuse suhe on tasakaalus. Võib esineda magusust. Järelmaitse: püsiva lõhna- ja maitsebuketiga.

* Vääveldioksiidi piirnorm, kui suhkrusisaldus on kuni 5 g/l: 240 mg/l. Üldised analüütilised omadused Maksimaalne üldalkoholisisaldus (mahuprotsentides): 15 Minimaalne tegelik alkoholisisaldus (mahuprotsentides): 9 Minimaalne üldhappesus: 4,5 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 10 Maksimaalne vääveldioksiidi üldsisaldus (milligrammides liitri kohta): 180

PUNANE VEIN

Välimus.

Puhtus: puhtad või mõningase viinhappe või värvaine sadestusega veinid. Värvus: violetsetest tellispunaste toonideni. Värvuse sügavus: sügava värvusega.

Lõhnabukett.

Lõhn: esinevad puuvilja- ja/või lillelõhn ja/või käärimislõhn ja/või puidu ja rösti lõhn.

Maitse.

Aroom: esinevad puuvilja- ja/või lillearoom ja/või käärimisaroom ja/või puidu ja rösti aroom.

Maitsetasakaal: alkoholi ja happesuse suhe on tasakaalus. Võib esineda magusust. Järelmaitse: püsiva lõhna- ja maitsebuketiga.

* Vääveldioksiidi piirnorm, kui suhkrusisaldus on kuni 5 g/l: 190 mg/l.

* Puitmahutites valmistatud punase veini maksimaalne lenduvate hapete sisaldus on: 1 g/l alkoholisisalduse puhul kuni 10 mahuprotsenti ning lisaks 0,06 g/l iga alkoholiühiku kohta, mis ületab 10 mahuprotsenti, maksimaalselt 1,2 g/l. Üldised analüütilised omadused Maksimaalne üldalkoholisisaldus (mahuprotsentides): 15 Minimaalne tegelik alkoholisisaldus (mahuprotsentides): 11 Minimaalne üldhappesus: 4 grammi liitri kohta viinhappes väljendatuna Maksimaalne lenduvate hapete sisaldus (milliekvivalentides liitri kohta): 13,33 Maksimaalne vääveldioksiidi üldsisaldus (milligrammides liitri kohta): 150

5. Veinivalmistustavad

a) Veinivalmistuse eritavad

Veinivalmistuse eritava

Viinamarjavirde või veini ekstraheerimisel ja pressimisjääkidest eraldamisel avaldatakse sobivat survet nii, et tulemus ei ületaks 70 liitrit veini 100 kg saagi kohta.

Täielikult vaadis kääritatud valgete või punaste veinide tootmisel toimub kääritamine kuni 600-liitristes tammevaatides.

Märkega „Tinto Roble“ tammevaadis laagerdunud punaste veinide valmistamisel tuleb neil lasta laagerduda 90 päeva, millest vähemalt 60 päeva kuni 600-liitrises tammevaadis.

Säilitusveinid peavad laagerduma vähemalt 365 päeva, millest vähemalt 60 päeva kuni 600-liitrises tammevaadis.

Laagerdumisaega arvestatakse alates saagiaasta 1. oktoobrist.

b) Suurim saagikus

Valged sordid

12 000 kilogrammi viinamarju hektari kohta

84 hektoliitrit hektari kohta

Punased sordid

10 000 kilogrammi viinamarju hektari kohta

70 hektoliitrit hektari kohta

6. Määratletud geograafiline piirkond

— PIIRKOND TIERRA DE BARROS: Aceuchal, Ahillones, Alange, Almendralejo, Arroyo de San Serván, Azuaga, Berlanga, Calamonte, Corte de Peleas, Entrín Bajo, Feria, Fuente del Maestre, Granja de Torrehermosa, Higuera de Llerena, Hinojosa del Valle, Hornachos, La Morera, La Parra, Llera, Llerena, Maguilla, Mérida (Guadiana jõe vasakpoolne kallas), Nogales, Palomas, Puebla del Prior, Puebla de la Reina, Ribera del Fresno, Salvatierra de los Barros, Santa Marta de los Barros, Solana de los Barros, Torre de Miguel Sesmero, Torremegía, Valencia de las Torres, Valverde de Llerena, Villafranca de los Barros, Villalba de los Barros.

— PIIRKOND MATANEGRA: Bienvenida, Calzadilla, Fuente de Cantos, Medina de las Torres, Puebla de Sancho Pérez, Los Santos de Maimona, Usagre, Valencia del Ventoso, Zafra.

— PIIRKOND RIBERA ALTA: Aljucén, Benquerencia, Campanario, Carrascalejo, Castuera, La Coronada, Cristina, Don Álvaro, Don Benito, Esparragalejo, Esparragosa de la Serena, Higuera de la Serena, La Garrovilla, Guareña, La Haba, Magacela, Malpartida de la Serena, Manchita, Medellín, Mengabril, Mérida (Guadiana jõe parempoolne kallas), Mirandilla, Monterrubio de la Serena, La Nava de Santiago, Navalvillar de Pela, Oliva de Mérida, Quintana de la Serena, Rena, San Pedro de Mérida, Santa Amalia, Trujillanos, Valdetorres, Valverde de Mérida, Valle de la Serena, Villagonzalo, Villanueva de la Serena, Villar de Rena, Zalamea de la Serena, Zarza de Alange.

— PIIRKOND RIBERA BAJA: La Albuera, Almendral, Badajoz, Lobón, Montijo, Olivenza, La Roca de la Sierra, Talavera de la Real, Torremayor, Valverde de Leganés, Villar del Rey.

— PIIRKOND MONTÁNCHEZ: Albalá, Alcuéscar, Aldea de Trujillo, Aldeacentenera, Almoharín, Arroyomolinos de Montánchez, Casas de Don Antonio, Escurial, Garciaz, Heguijuela, Ibahernando, La Cumbre, Madroñera, Miajadas, Montánchez, Puerto de Santa Cruz, Robledillo de Trujillo, Salvatierra de Santiago, Santa Cruz de la Sierra, Santa Marta de Magasca, Torre de Santa María, Torrecilla de la Tiesa, Trujillo, Valdefuentes, Valdemorales, Villamesías, Zarza de Montánchez.

— PIIRKOND CAÑAMERO: Alía, Berzocana, Cañamero, Guadeloupe Valdecaballeros.

7. Peamised veiniviinamarjasordid

CABERNET SAUVIGNON

CAYETANA BLANCA

GRACIANO

MACABEO-VIURA

MERLOT

PARDINA–JAÉN BLANCO

SYRAH

TEMPRANILLO–CENCIBEL

TEMPRANILLO–TINTO FINO

8. Seos(t)e kirjeldus

Valged veinid

Veini omadusi mõjutab piirkonnas valitsev vahemereline kliima.

Valgete veinide puhul tõuseb esile nende väga eriline puuviljane keskmisest suurema happesusega lõhna- ja maitsebukett.

Teisalt vähendab väike sademete hulk kasvuperioodi teatavatel etappidel seenhaiguste tekkeriski, mis mõjutab otseselt veinide lõppkvaliteeti.

Roosad veinid

Veini omadusi mõjutab piirkonnas valitsev vahemereline kliima.

Nende tingimuste tulemusena saadakse suure tanniini- ja värvainesisaldusega veine, millel on tasakaalustatud alkoholisisaldus ja sobiv happesus ning viinamarjade küpsusastmest tulenev eripärane aromaatne iseloom.

Teisalt vähendab väike sademete hulk kasvuperioodi teatavatel etappidel seenhaiguste tekkeriski, mis mõjutab otseselt veinide lõppkvaliteeti.

Geograafilise piirkonna omaduste tõttu on hakatud kasvatama piirkonnale mitteomaseid punaseid sorte, mis annavad tulemuseks eripärased veinid.

Punased veinid

Veini omadusi mõjutab piirkonnas valitsev vahemereline kliima.

Nende tingimuste tulemusena saadakse suure tanniini- ja värvainesisaldusega veine, millel on tasakaalustatud alkoholisisaldus ja sobiv happesus ning viinamarjade küpsusastmest tulenev eripärane aromaatne iseloom.

Teisalt vähendab väike sademete hulk kasvuperioodi teatud etappidel seenhaiguste tekkeriski, mis mõjutab otseselt veinide lõppkvaliteeti.

Geograafilise piirkonna omaduste tõttu on hakatud kasvatama piirkonnale mitte omaseid punaseid sorte, mis annavad tulemuseks eripärased veinid.

9. Muud olulised tingimused (pakendamine, märgistamine, muud nõuded)

Õigusraamistik:

Riigisisesed õigusaktid

Lisatingimuse liik:

Täiendavad märgistusnõuded

Tingimuse kirjeldus:

Olenemata päritolunimetuse „Ribera del Guadiana“ alla kuuluvate turustatavate veinide pakendi tüübist, tuleb kaitstud nimetus märkida etiketile kohaldatavates ühenduse õigusaktides sätestatud tingimuste kohaselt.

Pakendil peab omakorda olema veini kirjelduse jaoks sobiv nummerdatud tagaküljemärgis, mille on välja andnud kontrolliasutus, kelle ülesanne on sertifitseerida ja võimaldada toote jälgitavust selle turustamisel.

Tagaküljemärgise liik määratakse veini tüübi järgi:

NOOR JA VAADIS KÄÄRITATUD VEIN: tagaküljemärgis on „Cosecha“

TAMMEVAADIS LAAGERDUNUD PUNANE VEIN: tagaküljemärgis TAMMEVAADIS LAAGERDUNUD PUNANE VEIN

SÄILITUSVEIN: tagaküljemärgis SÄILITUSVEIN

CRIANZA: tagaküljemärgis on „Crianza“

RESERVA: tagaküljemärgis on „Reserva“

GRAN RESERVA: tagaküljemärgis on „Gran Reserva“

Link tootespetsifikaadile

http://www.juntaex.es/filescms/con03/uploaded_files/SectoresTematicos/Agroalimentario/Denominacionesdeorigen/PliegoCondiciones2.pdf

(1) ELT L 9, 11.1.2019, lk 2.